**ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.**

**Συνεδρίαση Επιτροπής Ελέγχου**

 **Τηλεσυνεδρίαση λόγω προληπτικών μέτρων για τον Covid 19**

Ημερομηνία: 25 Νοεμβρίου 2021

**ΠΡΑΚΤΙΚΟ ΣΥΝΕΔΡΙΑΣΕΩΣ ΤΗΣ ΕΠΙΤΡΟΠΗΣ ΕΛΕΓΧΟΥ ΤΗΣ ΕΤΑΙΡΕΙΑΣ**

με την επωνυμία **«ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.»**

και αρ. Γ.Ε.ΜΗ. 000223101000 **της 25.11.2021**

**\* \* \* \* \* \* \* \* \* \* \* \* \* \* \* \* \* \* \***

Στην Αθήνα σήμερα την **25.11.2021**, ημέρα της εβδομάδος **Πέμπτη** και ώρα **16:00 μ.μ.** συνήλθαν στα επί της οδού Βασ. Γεωργίου Α’ αριθμ. 1 γραφεία της έδρας της Ανώνυμης Εταιρείας με την επωνυμία «**ΕΤΑΙΡΕΙΑ ΕΛΛΗΝΙΚΩΝ ΞΕΝΟΔΟΧΕΙΩΝ ΛΑΜΨΑ Α.Ε.**» (εφεξής η «**Εταιρεία**»), τα μέλη της νέας Επιτροπής Ελέγχου, τα οποία εξελέγησαν-ορίσθηκαν από την Έκτακτη Γενική Συνέλευση των μετόχων της **25.11.2021**, στην πρώτη μετά την εκλογή τους συνεδρίαση , με μοναδικό θέμα ημερησίας διατάξεως το ακόλουθο:

**Θέμα μόνο: Εκλογή Προέδρου της Επιτροπής Ελέγχου της Εταιρεία, σύμφωνα με τις διατάξεις του άρθρου 44 του ν. 4449/2017 (ΦΕΚ Α΄ 7/24.01.2017) και συγκρότηση αυτής σε σώμα.**

Κατά την συνεδρίαση παρέστησαν άπαντα τα μέλη της νέας Επιτροπής Ελέγχου, ήτοι:

**1.** Αθανάσιος Μπουρνάζος του Ματθαίου, κάτοικος Καισαριανής, Αθήνα, οδός Πολυζωίδου αρ. 8-10, Τ.Κ. 11474, γεννηθείς την 02/07/1954, κάτοχος του Α.Δ.Τ. με αριθμό Χ510415, με ΑΦΜ: 019079623, email: bournazos@alfabetaroto.com, τρίτο πρόσωπο (μη Μέλος του Διοικητικού Συμβουλίου της Εταιρείας) ανεξάρτητος κατά την έννοια του άρθρου 9 παρ. 1 & 2 του Ν. 4706/2020,

**2.**Κωνσταντίνος Βασιλειάδης του Βασιλείου, κάτοικος Νίκαιας, Αττικής, οδός 6η Πάροδος Π. Τσαλδάρη αρ. 18, Τ.Κ. 18454, γεννηθείς την 27/02/1955, κάτοχος του Α.Δ.Τ. με αριθμό ΑΙ 040733, με ΑΦΜ: 022802345, email kos.vasileiadis@gmail.com, τρίτο πρόσωπο (μη Μέλος του Διοικητικού Συμβουλίου της Εταιρείας) ανεξάρτητος κατά την έννοια του άρθρου 9 παρ. 1 & 2 του Ν. 4706/2020,

**3.** Τιμόθεος Ανανιάδης του Θεόδωρου, κάτοικος Αθηνών, οδός Χαρβούρη αριθ. 3, γεννηθείς την 8/10/1954, κάτοχος του με αριθμό ΑΚ 043942 Α.Δ.Τ., με Α.Φ.Μ. 109762850, email: tananiadis@yahoo.com, μη εκτελεστικό μέλος του Διοικητικού Συμβουλίου της Εταιρείας.

 Αφού διαπιστώθηκε ότι στην παρούσα συνεδρίαση παρίσταται το σύνολο των μελών της Επιτροπής Ελέγχου, η οποία εξελέγη από την ‘Έκτακτη Γενική Συνέλευση των μετόχων της Εταιρείας της 25.11.2021, και κανένα εξ αυτών δεν αντιλέγει στην πραγματοποίηση της συνεδριάσεως και στη λήψη αποφάσεως επί του μοναδικού

θέματος της ημερησίας διατάξεως, ο εκ των μελών της Επιτροπής κ. Αθανάσιος Μπουρνάζος, αφού έλαβε το λόγο, αναφέρθηκε αμέσως στο μοναδικό θέμα της ημερησίας διατάξεως.

Ειδικότερα και επί του μοναδικού θέματος της ημερησίας διατάξεως ο κ. Αθανάσιος Μπουρνάζος υπενθύμισε στα λοιπά παριστάμενα μέλη ότι η Επιτροπή Ελέγχου της Εταιρείας, επί σκοπώ πλήρους συμμορφώσεως με τις διατάξεις αφενός μεν του άρθρου 44 παρ. 1 περ. ε΄ του ν. 4449/2017, όπως ισχύει μετά την τροποποίησή του από το άρθρο 74 παρ. 4 του ν. 4706/2020, αφετέρου δε της με αριθμό πρωτοκόλλου 1508/17.07.2020 εγκυκλίου της Διεύθυνσης Εισηγμένων Εταιρειών της Επιτροπής Κεφαλαιαγοράς, καθώς και του Κανονισμού Λειτουργίας αυτής, οφείλει να προβεί στην εκλογή Προέδρου μεταξύ των μελών της, ο οποίος πρέπει να είναι ανεξάρτητος από την ελεγχόμενη οντότητα.

Μετά από την ως άνω εισαγωγή και αφού ακολούθησε συζήτηση μεταξύ του συνόλου των μελών της Επιτροπής Ελέγχου, κατά τη διάρκεια της οποίας διαπιστώθηκε τόσο η αναγκαιότητα όσο και η σκοπιμότητα της προτεινόμενης ενέργειας, ήτοι της εκλογής Προέδρου της Επιτροπής, για την διασφάλιση της απρόσκοπτης λειτουργίας της και την προσήκουσα συμμόρφωση με τις ρυθμίσεις και επιταγές του υφιστάμενου νομοθετικού πλαισίου, τα μέλη της Επιτροπής Ελέγχου κατόπιν ψηφοφορίας ομόφωνα και παμψηφεί εξέλεξαν ως Πρόεδρο της Επιτροπής Ελέγχου τον **κ. Αθανάσιο Μπουρνάζο του Ματθαίου**, τρίτο πρόσωπο (μη Μέλος του Διοικητικού Συμβουλίου της Εταιρείας) ανεξάρτητο κατά την έννοια του άρθρου 9 παρ. 1 & 2 του Ν. 4706/2020.

Ο κ. Μπουρνάζος ευχαρίστησε τα υπόλοιπα μέλη της Επιτροπής για την εκλογή του και δεσμεύθηκε για την ακριβή τήρηση των καθηκόντων και αρμοδιοτήτων του ως Προέδρου αυτής, με σκοπό τη διασφάλιση της εύρυθμης, ομαλής και αποτελεσματικής λειτουργίας της Επιτροπής Ελέγχου.

Κατόπιν των ανωτέρω, η Επιτροπή Ελέγχου συγκροτήθηκε σε σώμα ως ακολούθως:

**1. Αθανάσιος Μπουρνάζος** του Ματθαίου, τρίτο πρόσωπο (μη Μέλος του Διοικητικού Συμβουλίου της Εταιρείας) ανεξάρτητος κατά την έννοια του άρθρου 9 παρ. 1 & 2 του Ν. 4706/2020, Πρόεδρος της Επιτροπής Ελέγχου.

**2. Κωνσταντίνος Βασιλειάδης** του Βασιλείου, τρίτο πρόσωπο (μη Μέλος του Διοικητικού Συμβουλίου της Εταιρείας), ανεξάρτητος κατά την έννοια του άρθρου 9 παρ. 1 & 2 του Ν. 4706/2020, Μέλος της Επιτροπής Ελέγχου.

**3. Τιμόθεος Ανανιάδης** του Θεόδωρου, μη εκτελεστικό μέλος του Διοικητικού Συμβουλίου της Εταιρείας, Μέλος της Επιτροπής Ελέγχου.

Επισημαίνεται ότι το Διοικητικό Συμβούλιο της Εταιρείας, κατά την συνεδρίασή του περί συγκροτήσεώς του σε σώμα την 29.07.2021, απέδωσε στον κ. Τιμόθεο Ανανιάδη, την ιδιότητα του μη εκτελεστικού μέλους Δ.Σ.

Περαιτέρω, τα μέλη της Επιτροπής Ελέγχου κατόπιν ψηφοφορίας ομόφωνα και παμψηφεί εξέλεξαν τον κ. Βασιλειάδη, Γραμματέα της Επιτροπής.

 Υπενθυμίζεται, τέλος, χάριν πληρότητας ότι η θητεία της Επιτροπής Ελέγχου είναι δύο (2) έτη, με δυνατότητα παράτασης το αργότερο μέχρι την επόμενη τακτική Γενική Συνέλευση και σε κάθε περίπτωση εντός του ίδιου ημερολογιακού έτους

Μετά από αυτά και επειδή δεν υπάρχει άλλο θέμα για συζήτηση, λύνεται η συνεδρίαση.

Σε πίστωση συντάχθηκε το παρόν πρακτικό, το οποίο, αφού διαβάστηκε και βεβαιώθηκε, υπογράφεται όπως ακολουθεί.

|  |  |  |
| --- | --- | --- |
| **Ο ΠΡΟΕΔΡΟΣ** |  | **ΤΑ ΠΑΡΟΝΤΑ ΜΕΛΗ** |
|   |     |

Αθανάσιος Μπουρνάζος Κωνσταντίνος Βασιλειάδης

 Τιμόθεος Ανανιάδης